Diari Oficial de la Generalitat Valenciana


Sumari del DOGV 3978, del 11-04-2001 (2001/2886)

Informació pública del projecte d'urbanització de la unitat d'execució corresponent al sector de planejament pla parcial-16 Malladeta de la Vila Joiosa.
--------------------------------------------------------------------------------------------------------------------------------------------------------

### Dades del document

Número de DOGV
:   3978

Data del DOGV
:   11-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2886


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte d'urbanització de la unitat d'execució corresponent al sector de planejament pla parcial-16 Malladeta de la Vila Joiosa. [2001/A2886]
  
Per mitjà d'aquest anunci, es fa públic que l'alcalde, en data 13 de març de 2001, amb el número 647/2001, ha dictat la següent resolució que literalment expressa:
  
«Vist l'Acord del Ple de la corporació de 13 d'abril de 2000, on en el punt de l'orde del dia referit a la proposta d'aprovació del programa d'actuació integrada del pla parcial número 16 Malladeta, del Pla General d'Ordenació Urbana, on entre altres punts s'adopta la decisió: ?... Quart: el projecte d'urbanització a redactar s'ajustarà a l'avantprojecte de l'alternativa tècnica elegida, incorporant la jardineria dels espais lliures (PQL-4). La secció transversal del bulevard s'acomodarà a la previsió del Pla General per a vials del sistema estructural tipus VI (45 metres d'ample total), que s'acorda consistisca en un bulevard central de 15 metres, i a un costat i a l'altre: vorera de 5 metres d'amples en les illes i calçada de 10 metres (composta per fila d'aparcament de 2,50 metres, dos carrils de 3,50 i un tram de 0,50 i un tram de 0,50 metres de separació amb el bulevard central). Els tubs de sanejament seran de PVC. I la resta de característiques s'acomodaran al que disposa la disposició addicional cinquena del Pla General. Cinqué: l'urbanitzador haurà de realitzar a la seua costa els corresponents sondejos mecànics de reconeixement i informes arqueològics en els terrenys objecte de les obres d'urbanització... Nové: que en la redacció del projecte d'urbanització es tinga en compte la previsió d'un carril bici.-.
  
Vista la instància presentada pel senyor Miguel Orts Ruiz, en representació de la mercantil L'Illa de Minos, SL, de 6 de febrer de 2001, amb el número de registre d'entrada 1017, on s'expressa: ?Exposa: Que per mitjà de la present adjunta el projecte d'urbanització del sector de planejament detallat pla parcial 16, Malladeta, del Pla General d'Ordenació Urbana d'aquest terme municipal. Sol·licita que, amb els previs tràmits pertinents, es procedisca a la seua aprovació.-.
  
Atés el que estableix l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, on s'estableix: ?Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives. Serà innecessària la informació pública separada quan es tramiten al costat dels programes o plans.-.
  
Atés el que estableix l'article 45 i següents de la Llei Reguladora de l'Activitat Urbanística.
  
Resolc:
  
Primer
  
- Sotmetre a informació pública:
  
Projecte d'urbanització de la unitat d'execució corresponent al sector de planejament pla parcial 16, Malladeta, del Pla General Municipal d'Ordenació Urbana de la Vila Joiosa (Alacant).
  
Presentada pel senyor Miguel Orts Ruiz, en representació de la mercantil L'Illa de Minos, SL, en condició d'agent urbanitzador del sector pla parcial 16, Malladeta. La dita documentació es va presentar per mitjà del registre d'entrada número 1017, de 6 de febrer de 2001. La documentació de l'expressat projecte està integrada per:
  
1. Memòries.
  
2. Amidaments i pressupost (projecte d'urbanització corresponent al PQL-4 del PGOU de la Vila Joiosa annex al PP-16 Malladeta.)
  
3. Amidaments i pressupost. Quadre de preus núm. 1.
  
4. Amidaments i pressupost. Quadre de preus núm. 2.
  
5. Amidaments i pressupost.
  
6. Seguretat i salut.
  
7. Plec de condicions.
  
8. Plans.
  
Segon
  
Que es remeta un avís previ a la publicació de l'anunci d'informació pública, amb el mateix contingut de l'edicte d'informació pública, als que consten com a titulars cadastrals de drets afectats per l'Actuació proposada.
  
Tercer
  
El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'un edicte en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat. Es podran presentar al·legacions durant el dit període. Tota la documentació tècnica objecte d'informació pública està a les oficines d'urbanisme, síties al carrer Hernán Cortés, número 2, en horari de 09.00 fins a les 13.00 hores, de dilluns a divendres estos dos inclusivament...»
  
Contra la present resolució, no es pot interposar cap recurs administratiu ni jurisdiccional, al constituir un acte de tràmit que no decideix directa ni indirectament el fons de l'assumpte, no determina la impossibilitat de continuar el procediment i no produeix indefensió o perjuí irreparable a drets i interessos legítims.
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística, en relació amb l'article 139.1 del Decret 201/1998.